als_Latn dik_Latn sag_Latn
Përjashtimi i PLUS nga Përgjegjësia mbi të Drejtat e Autorit
Të gjitha përmbajtjet e Portalit janë pronë ekskluzive dhe e rezervuar e PLUS dhe/ose partnerëve të saj dhe/ose, kur është saktësuar kështu, të subjekteve të treta, dhe mbrohen nga ligji kombëtar apo ndërkombëtar në fuqi mbi Pronën Industriale dhe/ose të Drejtën e Autorit.
Me shprehjen “portali web i aksesueshëm në URL-në www.plus.al” (që prej këtej “Portali”) Plus i referohet çdo përmbajtjeje apo përbërësi tekniko-elektronik thelbësor për Portalin, përfshirë, në cilësinë e shembujve ilustrativë por jo të vetëm: programet soft të sistemeve operative dhe kodet e tyre përkatëse, bankat e të dhënave, tekstet, fotografitë, animimet, materialet audio dhe video, pavarësisht nga formati i tyre, markat tregtare, logot, etj., zgjidhjet teknike të implementuara, punët grafike, struktura e faqes ueb, si dhe çdo pjesë tjetër e realizuar apo që do të realizohet.
Me shprehjen “Të drejtat e Autorit dhe të Drejtat e Pronës Industriale” lidhur me Portalin, Plus i referohet sferës së të drejtave të mbrojtura dhe të njohura nga ligjet kombëtare e ndërkombëtare në fuqi, mes së cilave - në cilësinë e shembujve ilustrativë por jo të vetëm, duke patur parasysh të gjitha vendet e botës e pa kufizime – çdo e drejtë që rrjedh prej patentave (përfshirë të drejtën për të regjistruar kërkesën përkatëse), të drejta autori të tanishme dhe të ardhme, marka tregtare të shoqërisë dhe/ose të shërbimeve (qoftë të regjistruara qoftë de facto të përdorura nga Plus), emra markash dhe/ose tregtare dhe/ose domain-i, njohuri (know-how) mbi shoqërinë, banka të të dhënave, si dhe çdo zbatim përkatës tjetër.
Me shprehjen “Materialet” Plus i referohet çdo përmbajtjeje të Portalit, si për shembull, në cilësinë e shembujve ilustrativë por jo të vetëm : teksteve, fotografive, punëve grafike, file-ve, çdo lloj programi soft, materiale audio e video, animime virtuale, elemente multimedia dhe/ose hyper-textual, pavarësisht nga formati, lloji i medias për magazinimin e tyre, zgjatjeje të file-t (në cilësinë e shembujve ilustrativë por jo të vetëm : mp3, wav, jpg, mpeg, gif, doc etj.), madhësia, versioni në përdorim, teknikat e vëna në zbatim për shpërndarjen dhe/ose transmetimin.
Të gjitha Materialet e publikuara në Portal mund të përdoren lirisht nën kushtet që vijojnë:
1. Duhet të mbahen në formatin e tyre origjinal dhe, kur riprodhohen, duhet të raportojnë informacionin e pronësisë lidhur me të drejtën e autorit apo të drejtën e riprodhimit.
2. Përdorimi, pavarësisht qëllimit dhe rrethanave, nuk duhet të kryhet për përfitim.
3. Burimi i materialit, autori dhe/ose mbajtësi i të drejtave të autorit si dhe adresa web e faqeve të shkarkuara (download) përkatëse, duhet të përmenden shprehimisht.
4. Përdorimi në çdo formë dhe nën cilatdo kushte të Materialeve on-line lidhur me tekste të ndryshme, oferta, promocione, publicitete, si dhe të gjithë të tjerat (p.sh.: informative, kushtet kontraktuale, etj.) ndalohet në mënyrë strikte. Çdo shkelje do të ndiqet në bazë të ligjit në fuqi.
Përdorimi i Materialeve në CD-ROM, mbledhja e programeve soft, etj. nevojit autorizimin paraprak të shkruar të Plus-it dhe të partnerëve titullarë apo palëve të treta të cilat eventualisht mund të kenë të drejta autori mbi Materialet e publikuara.
Bankat e të dhënave
Të gjitha të drejtat mbi bankat e të dhënave elektronike të pranishme dhe në dispozicion në Portal janë të rezervuara. Ndalohet, përveçse kur është parashikuar ndryshe, riprodhimi dhe fragmentimi apo çdo përdorim tjetër, brenda limiteve të përcaktuara në nenet 95 - 98 të Ligjit nr. 9380, i datës 28 prill 2005, i ndryshuar. Përdoruesit duhet gjithashtu të dinë se përdoruesit legjitimë të bankave të të dhënave elektronike nuk mund të dëmtojnë titullarin e të drejtave të autorit apo titullarin e të drejtave të tjera mbi punë apo shërbime që banka e të dhënave përmban. Për më tepër, përdoruesit legjitimë të një banke të dhënash të aksesueshme nga publiku nuk duhet të veprojnë në kundërshtim me administrimin normal të bankës së të dhënave apo në dëm të krijuesit të saj. Kur bankat e të dhënave janë të aksesueshme nga publiku, përdoruesit legjitimë nuk kanë nevojë për autorizim nëse përdorin pjesë të të dhënave të cilat si nga ana cilësore ashtu edhe nga ajo sasiore, nuk vlerësohen si pjesë themelore të bankës së të dhënave.
Të ndryshme
Në lidhje me çdo pyetje mbi përdorimin e Materialeve të disponueshme në Portal dhe/apo të Drejtave të Autorit dhe të Drejtave mbi Pronësisë Industriale, ju lutemi të kontaktoni në: legal@plus.al.
Të gjitha Materialet e publikuara janë kontrolluar me kujdes dhe janë përpunuar me saktësi. Sidoqoftë, gabime, pasaktësi apo mosparashikime janë të mundshme. Plus përjashton çdo përgjegjësi për përdorimin e Materialeve të cilat janë lirisht të disponueshme në Portal – për gabime dhe mosparashikime dhe për do lloj veprimi të ndërmarrë ose jo në përgjigje të informacionit të Materialeve.
Përveçse kur është specifikuar ndryshe, informacioni që përmbajnë Materialet është një mjet informimi, jo një burim këshillimi profesional mbi shërbimet e telekomunikacionit. Plus përjashtohet nga çdo përgjegjësi për çdo veprim të ndërmarrë ose jo prej palëve të treta në përgjigje të përmbajtjes së Materialeve apo si pasojë e tyre, pa patur kërkuar këshillë paraprake nga Plus.
Përdoruesi bie dakord se pajtohet plotësisht me kushtet e përdorimit të Materialeve të disponueshme në Portal dhe se respekton të gjitha të Drejtat e Autorit dhe të Drejtat e Pronësisë Industriale në lidhje me to. Përdoruesi do të konsiderohet si personalisht përgjegjës për të gjitha aktet ilegjitime apo të dëmshme për të cilat ai/ajo mund të ngarkohet, duke e përjashtuar Plus-in në rastet kur sjellja e tij/saj është shkelëse e të Drejtave të Autorit dhe/ose të Drejtave të Pronësisë Industriale kombëtare dhe/ose ndërkombëtare, të cilat krijojnë dëme për palë të treta.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn